วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
18 ก.พ. 2559

ภาครวมตลาดภาคเช้า
ดัชนี SET ช่วงเช้าปิดบวก 1,296.44 (+7.97 จุด,+0.62%) กรอบ 1,294 – 1,302 มูลค่าการซื้อขาย 24,278.28 ลบ. 
เรียงลำดับมูลค่าการซื้อขาย ENERG BANK TRANS ICT CONS CONMAT PETRO COMM FOOD ตามลำดับตลาดภูมิภาคปรับตัวขึ้นพร้อมหน้าตามราคาน้ำมัน [Nikkei225 +2.47%][FBMKLCI +0.84%][SSE +0.44%][HSI +2.13%] 
– ธนาคารกลางสหรัฐ การผลิตภาคอุตสาหกรรมปรับตัวขึ้น 0.9% ในเดือนม.ค. หลังจากร่วงลง 3 เดือนติดต่อกัน เกินกว่าที่คาดการณ์ว่า การผลิตภาคอุตสาหกรรมจะปรับตัวขึ้นเพียง 0.4% โดยได้แรงหนุนจากภาคการผลิต และภาคสาธารณูปโภค 
– กระทรวงการคลังของญี่ปุ่น เปิดเผยในรายงานเบื้องต้นว่า ญี่ปุ่นมียอดขาดดุลการค้า 6.4594 แสนล้านเยน หรือ 5.7 พันล้านดอลลาร์ในเดือนม.ค. ซึ่งสวนทางกับเดือนธ.ค.2558 ที่มียอดเกินดุลการค้า 1.4030 แสนล้านเยน เป็นผลมาจากยอดส่งออกหดตัวลง โดยเฉพาะอย่างยิ่งการส่งออกไปยังประเทศจีนและประเทศอื่นๆในเอเชีย อันเป็นผลมาจากภาวะเศรษฐกิจที่ชะลอตัวลง
– สำนักงานสถิติแห่งชาติของจีน ดัชนีราคาผู้บริโภค (CPI) ของจีนในเดือนม.ค.ปรับตัวขึ้น 1.8% เมื่อเทียบรายปี ซึ่งเพิ่มขึ้นจากอัตราการขยายตัว 1.6% ในเดือนธ.ค. ปรับตัวขึ้น 3 เดือนติดต่อกัน จากราคาอาหารที่สูงขึ้น คลายแรงกดดันด้านเงินฝืด ส่วนดัชนีราคาผู้ผลิต (PPI) ปรับตัวลง 5.3% เมื่อเทียบรายปี ในเดือนม.ค. โดยเป็นการปรับตัวลงเป็นเดือนที่ 47 ติดต่อกัน
– สำนักงานสถิติแห่งชาติออสเตรเลีย อัตราว่างงานเดือนม.ค.ปรับตัวเพิ่มขึ้นสู่ 6% จากธ.ค.ที่ 5.8% โดยปรับตัวขึ้นมากกว่าคาดการณ์ 5.8% เพราะการปรับลดอัตราดอกเบี้ยและการอ่อนค่าของสกุลเงินดอลลาร์ออสเตรเลียเริ่มลดน้อยลง ส่วนตัวเลขการจ้างงานเดือนม.ค.ปรับตัวลดลง 7,900 รายจากเดือนธ.ค. ตรงข้ามกับที่นักวิเคราะห์คาดว่าจะเพิ่มขึ้น 13,000 ราย           
 IMPACT(+)AOT PTT PTTEP SCC BBL KBANK TOP DELTA CPF BH TMB CPN KKP THAI ADVANC TU HMPRO
 IMPACT(-)BDMS LH TRUE IRPC CPALL STEC BA BLA BEM UNIQ CK MAJOR EA JWD ITD WORK TASCO
 
แนวโน้มตลาดและหุ้นที่น่าสนใจ 
 ปิดภาคเช้า 1,296.44 (+7.97 จุด,+0.62%)
 แนวโน้มภาคบ่าย : คาดปรับตัวขึ้นต่อ ทดสอบ 1,300 / 1,315
 ดัชนีภาคเช้าเปิด Gap กระโดดขึ้นมาซื้อขายเหนือแนวต้านสำคัญ 1,290 ได้ มีโอกาสสูงที่จะเกิดรูปแบบMorning Star แนวต้านหลัก 1,298-1,300 หาก สามารถยืนเหนือขึ้นมาเป็นการยืนยันรูปแบบ แนวต้านต่อไปที่ 1,315
 
BEM (ราคาปิดภาคเช้า 5.05)
ซื้อตาม หากผ่าน 5.05 หรือ ซื้อแนวรับ 5.05
วานนี้ BEM เกิดแรงขายปรับตัวลงแต่ไม่สร้างจุดต่ำใหม่กว่า พร้อมปิดตัวด้วยแท่งเทียนLong Leg DOJI แสดงถึงแรงซื้อเก็งกำไรกลับคืนเข้ามา แนวต้านระหว่างวันSMA5วันที่ทำหน้าที่เส้นแนวต้านขาลง 5.20 ผ่านยืนเป็นสัญญาณซื้อ และมีโอกาสที่จะเกิดรูปแบบMorning Star
 
TKS (ราคาปิดภาคเช้า 7.50)
ซื้อ แนวรับ 7.50 แนวต้าน 7.90 / 8.25
แท่งเทียนสามารถยืนเหนือ 7.50 ได้ต่อเนื่อง แสดงสัญญาณเชิงบวก พร้อมไม่สร้างจุดต่ำใหม่ มีโอกาสปรับตัวขึ้นต่อ ทดสอบแนวต้านถัดไป 7.90 / 8.25
 